Diari Oficial de la Generalitat Valenciana


Sumari del DOGV 7769, del 27-04-2016 (2016/2180)

Notificació de la sentència i de la interlocutòria d'aclariment dictades en el procediment de divorci contenciós número 343/2014.
---------------------------------------------------------------------------------------------------------------------------------

### Dades del document

Número de DOGV
:   7769

Data del DOGV
:   27-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2180


Organisme emissor
:   Jutjat de Primera Instància Número 6 de Llíria

Tipus de document
:   Edicte

Notificació de la sentència i de la interlocutòria d'aclariment dictades en el procediment de divorci contenciós número 343/2014. [2016/2180]  
Procediment: assumpte civil 000343/2014.  
Judici: divorci contenciós número 000343/2014.  
Part demandant: Juana Araujo Hidalgo.  
Part demandada: Jeffrey David Brightwell.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència número 000150/2015  
Llíria, 2 de juliol de 2015  
Rosa Mercedes Moya Alcañiz, jutgessa en funcions de reforç del Jutjat de Primera Instància i Instrucció número 6 de Llíria i partit, he vist les actuacions de judici de divorci contenciós registrades amb el número 343/2014, promogudes pel procurador dels tribunals José Alejandro Pérez Perales, en nom i representació de Juana Araujo Hidalgo, amb l'assistència lletrada de Julio R. Bosch Jacob, contra Jeffrey David Brightwell, declarat en situació processal de rebel·lia, amb la intervenció de Carmen Alemany, en representació del ministeri fiscal.  
  
Dispositiva  
Estime íntegrament la demanda interposada pel procurador dels tribunals José Alejandro Pérez Perales, en nom i representació de Juana Araujo Hidalgo, contra Jeffrey David Brightwell, i dispose la dissolució del matrimoni per divorci dels expressats, amb tots els efectes legals i mesures inherents, en particular:  
  
- Pàtria potestat de D. D. concedida en exclusiva a Juana Araujo Hidalgo.  
- Custòdia del menor atribuïda en exclusiva a Juana Araujo Hidalgo.  
- Pensió d'aliments per valor de 200 euros mensuals en benefici de D. D., actualitzable d'acord amb les variacions anuals de l'índex de preus al consum, que Jeffrey David Brightwell ha d'ingressar en el compte bancari número ES52 0652 8001 590271203809, dins dels set primers dies naturals de cada mes, inclosos aquells mesos de període de vacances en què el menor es trobe residint amb el seu pare.  
  
- Les despeses extraordinàries del menor seran sufragades a mitges entre els seus progenitors.  
- Respecte als períodes de vacances escolars, a Nadal, el progenitor no custodi podrà gaudir en companyia del seu fill des de l'endemà del dia d'inici de les vacances escolars fins al dia 5 de gener a les 20.00 hores.  
- Quant al període de vacances estival, aquest computarà des del final a l'inici de les classes del menor. No obstant això, es concedeix al progenitor no custodi el dret a romandre amb el seu fill des de les 12.00 hores del dia 1 de juliol fins a les 20.00 hores del dia 31 d'agost.  
- En totes aquelles ocasions en què el pare es trobe a Espanya, li correspondrà tant replegar com tornar al seu domicili el menor, excepte acord entre els progenitors.  
- Quant a la relació del menor amb els seus avis i familiars, aquesta es farà aprofitant l'estada del menor amb el progenitor de la línia corresponent, tant materna com paterna.  
- En el cas que el menor haja de desplaçar-se juntament amb el seu pare fora de la localitat de la seua residència, ja siga dins del territori nacional o a l'estranger, el senyor Brightwell haurà de comunicar a la mare el lloc on residirà durant la seua estada, així com un telèfon de contacte, amb una anterioritat mínima de 24 hores a la realització del desplaçament.  
- El progenitor que es trobe en companyia del menor haurà de facilitar la comunicació del seu fill amb l'altre progenitor, respectant els horaris lectius i de descans.  
No és procedent fer especial pronunciament pel que fa a les costes processals.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que, si és el cas, haurà d'interposar-se davant d'aquest jutjat dins dels 20 dies següents al de la notificació d'aquesta resolució.  
Així ho disposa, ordena i firma Rosa Mercedes Moya Alcañiz, jutgessa del Jutjat de Primera Instància i Instrucció número 6 de Llíria i partit.  
Publicació. L'anterior sentència ha sigut llegida i publicada per la jutgessa que la subscriu mentre celebrava audiència pública en el dia d'avui. En done fe.»  
  
«Interlocutòria d'aclariment  
Llíria, 21 de setembre de 2015  
Part dispositiva  
S'aclareix la Sentència número 150/2015, d'1 de juliol, que posa fi al procediment de divorci contenciós número 343/2014, en els termes replegats en el fonament de dret segon d'aquesta resolució.  
  
Notifiqueu aquesta resolució a les parts i feu-los saber que, en contra, no s'hi pot interposar cap recurs, sense perjudici dels recursos que pertoquen contra la resolució l'aclariment de la qual ha sigut sol·licitat, el termini de la qual començarà a comptar des de la notificació d'aquesta cèdula.  
Així ho pronuncia, mana i firm Rosa Mercedes Moya Alcañiz, jutgessa de reforç del Jutjat de Primera Instància número 6 de Llíria.  
Publicació. La sentència anterior ha sigut firmada, llegida i publicada per la jutgessa que la subscriu, mentre celebrava audiència pública el dia d'avui. En done fe.»  
  
Atés que es desconeix el domicili o la residència actuals de la part demandada, per la resolució del dia d'avui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de sentència i interlocutòria aclariment a Jeffrey David Brightwell.  
  
  
Llíria, 15 de març de 2016.- La secretària judicial: Paula Rosa Navalón Sanz.